ZuivelVers, KakelVers, VriesVers www.zuivelvers.nl *DeliVers*
Functionarissen bij Van Tilburg Zuivel
Dhr. P. van Tilburg INKOOP/VERKOOP
dhr. T.W. van der Wal VERKOOP Indië soek wraak, Windies nog ’n sege | Netwerk24
Indië soek wraak, Windies nog ’n sege
10 Desember 2019 21:01
Virat Kohli, die kaptein, en sy span het die eerste wedstryd in Hyderabad gewen ondanks ’n duisternis foute op die veld, waaronder vyf verbroude vangkanse.
Die paaltjiewagter-kolwer Rishabh Pant sukkel tans met sy peil, maar is op sy beste ’n wedstrydwenner soos min. Foto: Getty Images
In die daaropvolgende stryd in Thiruvananthapuram, het die Windies die bottervingers van die tuisspelers uitgebuit om dit 1-1 te maak.
Die tweemalige T20-wêreldkamppioen sal egter Woensdag in Dehradun met ’n omgekrapte Kohli en span te doen kry. Die kaptein het gemor oor die swak veldwerk en sal ’n groot verbetering van sy troepe eis.
Of die span weer met die jong bybreekbouler Washington Sundar en sukkelende paaltjiewagter-kolwer Rishabh Pant gaan waag, is ’n ope vraag.
Sundar word hoog aangeslaan, maar het tot dusver in die reeks nog nie veel hond haaraf gemaak nie. Die keurders kan dalk veilig speel met Kuldeep Yadav as draaier.
Pant se tellings van 33*, 18, 6, 27, 19 en 4 in sy laaste ses T20-wedstryde is ook kommerwekkend. Maar hy kan op enige dag ’n wedstrydwenner op nr. 4 in die kolflys wees.
Die Windies, daarenteen, het gesien Indië kan kwesbaar onder druk wees. In Lendl Simmons, Evin Lewis, Nicholas Pooran en Shimron Hetmyer het die span kanonkolwers wat goed op dreef is.
Indië (uit): Virat Kohli (k), Rohit Sharma, KL Rahul, Rishabh Pant, Manish Pandey, Shreyas Iyer, Shivam Dube, Ravindra Jadeja, Washington Sundar, Yuzvendra Chahal, Kuldeep Yadav, Deepak Chahar, Bhuvneshwar Kumar, Mohammed Shami, Sanju Samson.
Wes-Indiese Eilande (uit): Kieron Pollard (k), Fabian Allen, Brandon King, Denesh Ramdin, Sheldon Cottrell, Evin Lewis, Sherfane Rutherford, Shimron Hetmyer, Khary Pierre, Lendl Simmons, Jason Holder, Hayden Walsh Jr, Keemo Paul, Kesrick Williams. –Reuters
Meer oor: Krieket | Indië | Windies
Kohli bitter oor bottervingers en brouwerk
Só kan lewe in toetskrieket geblaas word